**ประกาศองค์การบริหารส่วนตำบลดุสิต**

**เรื่อง ข้อบังคับว่าด้วยจรรยาข้าราชการส่วนท้องถิ่น พ.ศ. 2562**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

 อาศัยอำนาจตามมาตรา 15 และมาตรา 25 วรรคท้ายแห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 องค์การบริหารส่วนตำบลดุสิต จึงได้กำหนดข้อบังคับองค์การบริหารส่วนตำบลดุสิต ว่าด้วยจรรยาข้าราชการท้องถิ่น เพื่อเป็นกรอบมาตรฐานในการประพฤติปฏิบัติตนของพนักงานส่วนตำบลและพนักงานจ้างขององค์การบริหารส่วนตำบลดุสิต ให้มีความรับผิดชอบในการปฏิบัติหน้าที่ด้วยความเป็นธรรม ธำรงไว้ซึ่งศักดิ์ศรีและเกียรติภูมิของข้าราชการส่วนท้องถิ่น อันจะทำให้ได้การยอมรับ เชื่อถือและศรัทธาจากประชาชนทั่วไป ดังนี้

 ข้อ 1 ความทั่วไป

 1.1ข้อบังคับนี้เรียกว่า “ข้อบังคับองค์การบริหารส่วนตำบลดุสิต ว่าด้วยจรรยาข้าราชการส่วนท้องถิ่น พ.ศ.2558”

 1.2 ในข้อบังคับนี้ คำว่า “จรรยาข้าราชการส่วนท้องถิ่น” หมายความว่า ความประพฤติหรือกิริยาที่ควรปฏิบัติที่ส่วนราชการกำหนดขึ้น เพื่อเป็นข้อที่พนักงานส่วนตำบลและพนักงานจ้างองค์การบริหารส่วนตำบลดุสิต พึงปฏิบัติในการรักษาไว้ซึ่งเกียรติและศักดิ์ศรีความเป็นข้าราชการส่วนท้องถิ่น

 1.3 ข้าราชการส่วนท้องถิ่น รวมถึง พนักงานส่วนตำบล ลูกจ้าง และพนักงานจ้างขององค์การบริหารส่วนตำบลดุสิต

 ข้อ 2 ยึดมั่นและยืนหยัดในสิ่งที่ถูกต้อง

 ปฏิบัติหน้าที่โดยยึดมั่นในความถูกต้อง เที่ยงธรรม รักษาผลประโยชน์ของประเทศชาติ หน่วยงาน และส่วนรวม มากกว่าผลประโยชน์ส่วนตน

 ข้อ 3 ซื่อสัตย์ สุจริต รับผิดชอบ

 ปฏิบัติหน้าที่ด้วยความซื่อสัตย์ สุจริต เสียสละ พากเพียร และตระหนักในหน้าที่และความรับผิดชอบ

 ข้อ 4. โปร่งใสและสามารถตรวจสอบได้

 ปฏิบัติหน้าที่ด้วยความโปร่งใส พร้อมรับการตรวจสอบ

 ข้อ 5 ไม่เลือกปฏิบัติ

 ปฏิบัติหน้าที่ด้วนความเสมอภาค เป็นธรรมและปราศจากอคติ

ข้อ 6 มุ่งผลสัมฤทธิ์

 ปฏิบัติหน้าที่เสร็จสมบูรณ์ภายในเวลาที่กำหนด ได้ผลลัพท์ตามเป้าหมาย คุ้มค่าด้วยวิธีการที่ถูกต้อง ชอบธรรม เกิดประโยชน์สูงสุดต่อประเทศชาติ ประชาชนและหน่วยงาน โดยใช้ทรัพยากรอย่างประหยัดและเหมาะสม

-2-

ข้อ 7 มีจิตบริการ

 ปฏิบัติหน้าที่ให้ผู้รับการบริการได้รับความสะดวก รวมเร็ว ด้วยความมีอัธยาศัยไมตรี

ข้อ 8 ดำรงชีวิตตามหลักปรัชญาเศรษฐกิจพอเพียง

 ดำเนินชีวิตบนทางสายกลาง โดยยึดหลักความพอประมาณ ความมีเหตุผล และการมีภูมิคุ้มกันที่ดี ภายใต้เงื่อนไขความรู้และคุณธรรม

ข้อ 9 รักศักดิ์ศรีของตนเองและเกียรติภูมิขององค์กร

 ประพฤติตนให้เหมาะสมกับการเป็นข้าราชการที่ดี เสริมสร้างภาพลักษณ์ขององค์การบริหารส่วนตำบลให้เป็นที่เชื่อถือ ศรัทธา และไว้วางใจของประชาชน

 ให้พนักงานส่วนตำบลและพนักงานจ้างขององค์การบริหารส่วนตำบลดุสิต ปฏิบัติตามจรรยาข้าราชการส่วนท้องถิ่นดังกล่าวอย่างเคร่งครัด การไม่ปฏิบัติตามจรรยาข้าราชการอันมิใช่ความผิดทางวินัยให้ผู้บังคับบัญชาตักเตือน และนำไปประกอบการพิจารณาแต่งตั้ง เลื่อนขั้นเงินเดือน การต่อสัญญาจ้าง หรือสั่งให้ผู้นั้นได้รับการพัฒนาตนเอง

 จึงประกาศให้ทราบทั่วกัน

 ประกาศ ณ วันที่ 5 ตุลาคม พ.ศ. 2561



 (นายสมยศ รักษาวงศ์)

 นายกองค์การบริหารส่วนตำบลดุสิต

**แนวทางปฏิบัติ**

**ตามข้อบังคับว่าด้วยจรรยาข้าราชการส่วนท้องถิ่น**

 ****

**องค์การบริหารส่วนตำบลดุสิต**

**อำเภอถ้ำพรรณรา จังหวัดนครศรีธรรมราช**

|  |
| --- |
| **แนวทางปฏิบัติตามข้อบังคับว่าด้วยจรรยาข้าราชการส่วนท้องถิ่น พ.ศ.2562** |
| **ข้อบังคับว่าด้วยจรรยาข้าราชการส่วนท้องถิ่น พ.ศ.2562** | **แนวทางปฏิบัติ** |
| **1. ยึดมั่นและยืนหยัดในสิ่งที่ถูกต้อง** ปฏิบัติหน้าที่โดยยึดมั่นในความถูกต้อง เที่ยงธรรม รักษาผลประโยชน์ของประเทศชาติ หน่วยงาน และส่วนรวม มากกว่าผลประโยชน์ส่วนตน | 1.1 ปฏิบัติหน้าที่ด้วยความรู้ความสามารถ และทักษะในการดำเนินงานด้วยความถูกต้องตามหลักกฎหมาย ระเบียบปฏิบัติ และยึดมั่นในหลักวิชาการ ด้านการบริหร ด้านการเงินการคลัง ด้านการช่างและจริยธรรม1.2ปฏิบัติหน้าที่โดยยึดมั่นในระบบคุณธรรม เพื่อประโยชน์สุขของประชาชนรวมทั้งละเว้นการแสวงหาตำแหน่ง บำเหน็จความชอบและประโยชน์อื่นใดจากบุคคลอื่นโดยมิชอบ1.3 ตัดสินใจและกระทำการใดๆโดยยึดประโยชน์ส่วนรวมของประเทศชาติ และชาชนและหน่วยงานมากกว่าประโยชน์ส่วนตน1.4 ประพฤติตนเป็นแบบอย่างที่ดีของผู้ใต้บังคับบัญชาในการยึดมั่น ความถูกต้อง เที่ยงธรรม และปกป้องผลประโยชน์ของชาติ |
| **2. ซื่อสัตย์ สุจริต รับผิดชอบ**ปฏิบัติหน้าที่ด้วยความซื่อสัตย์ สุจริต เสียสละ พากเพียรและตระหนักในหน้าที่และความรับผิดชอบ | 2.1 ปฏิบัติหน้าที่ด้วยความซื่อสัตย์ สุจริต เที่ยงธรรม ไม่มุ่งหวังและแสวงหาผลประโยชน์อันมิควรได้จากการปฏิบัติงาน2.2 ใช้ดุลพินิจตัดสินใจด้วยความสุจริต ตรงตามเจตนารมย์ของกฏหมาย2.3 ไม่ให้คำแนะนำใดๆเกี่ยวกับการดำเนินการอันเป็นการหลบเลี่ยงกฏหมาย ค่าธรรมเนียมและค่าภาษีอากร2.4 รับผิดชอบต่อผลการกระทำของตนเอง อธิบายสิ่งที่ตนได้ปฏิบัติอย่างมีเหตุผลและถูกต้องชอบธรรมพร้อมทั้งยินดีแก้ไข2.5 ควบคุม กำกับดูแล ผู้ปฏิบัติงานในความรับผิดชอบของตนไม่ให้กระทำการหรือมีพฤติกรรมในทางมิชอบ2.6 ไม่นำผลงานของผู้อื่นมาเป็นของตน |

-2-

|  |
| --- |
| **แนวทางปฏิบัติตามข้อบังคับว่าด้วยจรรยาข้าราชการส่วนท้องถิ่น พ.ศ.2562** |
| **ข้อบังคับว่าด้วยจรรยาข้าราชการส่วนท้องถิ่น** **พ.ศ.2562** | **แนวทางปฏิบัติ** |
| **3.โ**ปร่งใส และสามารถตรวจสอบได้ปฏิบัติหน้าที่ด้วยความโปร่งใส พร้อมรับการตรวจสอบ | 3.1 เปิดเผยหลักเกณฑ์ ขั้นตอน วิธีการปฏิบัติงาน ให้ผู้รับบริการได้รับทราบ รวมถึงการให้ข้อมูลข่าวสารแก่ผู้ร้องขอ ตามกรอบของระเบียบ กฎหมาย3.2 ปฏิบัติหน้าที่ราชการตามลำดับขั้นตอนการปฏิบัติงานที่ได้มีการวางระเบียบไว้3.3 ใช้ข้อมูลข่าวสารของทางราชการในทางที่เป็นประโยชน์ ถูกต้อง ด้วยความระมัดระวัง ไม่เปิดเผยข้อมูลข่าวสารที่เป็นความลับของทางราชการ3.4 ปกปิดข้อมูลส่วนบุคคลอันไม่ควรเปิดเผยที่อยู่ในความรับผิดชอบของหน่วยงาน3.5 ดูแลหลักฐานการปฏิบัติงานให้พร้อมรับการตรวจสอบ3.6 ชี้แจงและให้เหตุผลแก่ผู้รับบริการ กรณีไม่สามารถปฏิบัติหรือกระทำการได้ตามตำขอได้ |
| **4. ไม่เลือกปฏิบัติ** ปฏิบัติหน้าที่ด้วยความเสมอภาค เป็นธรรมและปราศจากอคติ | 4.1 ปฏิบัติต่อผู้มารับบริการด้วยความเสมอภาค ไม่เลือกปฏิบัติ4.2 ปฏิบัติหน้าที่สอบสวน เปรียบเทียบ ไกล่เกลี่ย รวมทั้งกรณีพิพาทเรื่องต่างๆ บนพื้นฐานของความเป็นกลาง และให้ความเป็นธรรมแก่ทุกฝ่ายไม่ชี้ช่องให้แก่คู่กรณีฝ่ายใดฝ่ายหนึ่งได้เปรียบ4.3 ละเว้นการมีพฤติกรรมอันอาจทำให้คู่กรณีฝ่ายใดฝ่ายหนึ่งเข้าใจว่าเป็นการช่วยเหลือคู่กรณีอีกฝ่ายหนึ่งหรือบุคคลภายนอก |
| **5. มุ่งผลสัมฤทธิ์** ปฏิบัติหน้าที่เสร็จสมบูรณ์ภายในเวลาที่กำหนดได้ผลลัพท์ตามเป้าหมายคุ้มค่าด้วยวิธีการที่ถูกต้อง ชอบธรรม เกิดประโยชน์สูงสุดต่อประเทศชาติ ประชาชนและหน่วยงาน โดยใช้ทรัพยากรอย่างประหยัด และเหมาะสม | 5.1 ปฏิบัติงานด้วยความเอาใจใส่ มานะพยายาม มุ่งมั่นและติดตามงานในความรับผิดชอบให้บรรลุผลสำเร็จตามเป้าหมายภายในเวลาที่กำหนด โดยวิธีการ กระบวนการที่ถูกต้อง5.2 ปฏิบัติงานอย่างมืออาชีพ โดยใช้ทักษะ ความรู้ความสามารถอย่างเต็มที่ด้วยความถูกต้อง รอบคอบ ระมัดระวัง เพื่อรักษาผลประโยชน์ส่วนรวมอย่างเต็มความสามารถ5.3 พัฒนาตนเองให้เป็นผู้มีความรู้ และมีความรู้ความสามารถ ทักษะ ในการปฏิบัติงานในหน้าที่5.4 พัฒนาระบบการทำงานให้เป็นผลงานที่ดี มีคุณภาพ ประสิทธิภาพ ประสิทธิผล และเป็นแบบอย่างได้ |

-3-

|  |
| --- |
| **แนวทางปฏิบัติตามข้อบังคับว่าด้วยจรรยาข้าราชการส่วนท้องถิ่น พ.ศ.2562** |
| **ข้อบังคับว่าด้วยจรรยาข้าราชการส่วนท้องถิ่น****พ.ศ.2562** | **แนวทางปฏิบัติ** |
|  | 5.5 จัดระบบการจัดเก็บเอกสาร ข้อมูล รวมทั้งสถานที่ ให้เป็นระบบ ระเบียบเอื้ออำนวยต่อการทำงานให้สำเร็จตามเป้าหมาย5.6 ดูแลรักษาและใช้ทรัพย์สินของทางราชการอย่างประหยัดคุ้มค่า เหมาะสม ด้วยความระมัดระวัง มิให้เสียหายหรือสิ้นเปลือง เสมือนเป็นทรัพย์สินของตนเอง |
| **ข้อ 6 มีจิตรบริการ** ปฏิบัติหน้าที่ให้ผู้รับบริการได้รับความสะดวก รวดเร็ว ด้วยความ มีอัธยาศัยไมตรี | 6.1 ให้บริการด้วยความกระตือรือร้น เอาใจใส่และให้เกียรติผู้รับบริการ6.2 สอดส่องดูแล และให้บริการแก่ผู้รับบริการด้วยความสะดวก รวดเร็ว เสมอภาค ยุติธรรมและมีอัธยาศัยไมตรี6.3 ให้บริการด้วยภาษาถ้อยคำสุภาพ ชัดแจน เข้าใจง่าย หลีกเลี่ยงการใช้ศัพท์เทคนิค หรือถ้อยคำภาษากฎหมายที่ผู้รับบริการไม่เข้าใจ6.4 ปฏิบัติงานด้วยความถูกต้อง รอบคอบ รวดเร็ว ระมัดระวังไม่ให้เสื่อมเสียหรือกระทบต่อสิทธิของบุคคลอื่น6.5 เปิดช่องทางรับฟังความคิดเห็นของประชาชน ผู้มีส่วนได้เสียในสถานที่ให้บริการและนำข้อมูลดังกล่าวมาใช้ในการแก้ปัญหา ปรับปรุงพัฒนาหน่วยงาน และการให้บริการประชาชน |
| **ข้อ 7 ดำรงชีวิตตามหลักปรัชญาเศรษฐกิจพอเพียง** ดำเนินชีวิตบนทางสายกลาง โดยยึดหลักความพอประมาณ ความมีเหตุผล และการมีภูมิคุ้มกันที่ดีภายใต้เงื่อนไข ความรู้คู่คุณธรรม | 7.1 ยึดหลักความพอประมาณโดยดำรงชีวิตเหมาะสมกับฐานะของตนเองและสังคม พัฒนาตนเองให้มีความอุตสาหะ ขยันหมั่นเพียร ประหยัด และดีขึ้นเป็นลำดับ7.2 ยึดหลักความมีเหตุผล โดยปฏิบัติตนและปฏิบัติงานอย่างมีระบบ มีเหตุผล ถูกต้อง โปร่งใส เป็นธรรมก่อนตัดสินใจดำเนินการใดๆ ต้องคำนึงถึงผลที่คาดว่าจะเกิดขึ้นทั้งต่อส่วนรวมและต่อตนเอง7.3 ยึดหลักการมีภูมิคุ้มกันที่ดี ด้วยการดำเนินชีวิตและปฏิบัติงานโดยมีเป้าหมาย มีการวางแผนและดำเนินการไปสู่เป้าหมายด้วยความรอบคอบประหยัด อดทน อดออม บนพื้นฐานความรู้คู่คุณธรรม เพื่อให้บรรลุเป้าหมาย7.4 พัฒนาตนเองและเพื่อนร่วมงานให้เป็นผู้มีความรู้ความสามารถในการปฏิบัติงานมีความโอบอ้อมอารี เอื้อเฟื้อเผื่อแผ่ผู้มาติดต่อราชการและเพื่อนร่วมงาน |

-4-

|  |
| --- |
| **แนวทางปฏิบัติตามข้อบังคับว่าด้วยจรรยาข้าราชการส่วนท้องถิ่น พ.ศ. 2562** |
| **ข้อบังคับว่าด้วยจรรยาข้าราชการส่วนท้องถิ่น** **พ.ศ. 2562** | **แนวทางปฏิบัติ** |
|  | 7.5 ประพฤติตนเป็นตัวอย่างที่ดีแก่ผู้ไต้บังคับบัญชา ในการน้อมนำปรัชญาเศรษฐกิจพอเพียงสู่การปฏิบัติ7.6 ดูแลเอาใจใส่ผู้ใต้บังคับบัญชา ทั้งในด้านการปฏิบัติงาน ขวัญกำลังใจ สวัสดิการ และการรับฟังความคิดเห็นของผู้ใต้บังคับบัญชา ตลอดจนปกครองผู้ใต้บังคับบัญชาด้วยหลักการและเหตุผลที่ถูกต้องตามทำนองคลองธรรม |
| **ข้อ 8 รักศักดิ์ศรีของตนเองและเกียรติภูมิขององค์กร** ประพฤติตนให้เหมาะสมกับการเป็นข้าราชการ ที่ดีเสริมสร้างภาพลักษณ์ขององค์การบริหารส่วนตำบลให้เป็นที่น่าเชื่อถือ ศรัทธา และไว้วางใจของประชาชน | 8.1 รักศักดิ์ศรีของตนเอง โดยประพฤติตนให้เหมาะสมกับเป็นข้าราชการที่ดี อยู่ในระเบียบวินัย กฎหมาย และเป็นผู้มีคุณธรรม จริยธรรม ศีลธรรมอันดี เพื่อให้เป็นที่เชื่อถือ ศรัทธา และไว้วางใจของประชาชน8.2 ส่งเสริมภาพลักษณ์เพื่อเป็นเกียรติภูมิขององค์การบริหารส่วนตำบลด้วยความภูมิใจในความเป็นข้าราชการท้องถิ่น สร้างความเชื่อมั่นสังคมภายนอกยอมรับการปฏิบัติงานขององค์การบริหารส่วนตำบล8.3 สร้างความสามัคคีในองค์กร โดยการเคารพต่อความเชื่อและค่านิยมของบุคคลและเพื่อนร่วมงาน ยอมรับความคิดเห็นที่แตกต่างและการบริหารจัดการความขัดแย้งอย่างมีเหตุผล ไม่ผูกขาการปฏิบัติงานหรือเกี่ยงงานอันอาจจะทำให้เกิดการแตกความสามัคคีในหน่วยงาน ประสานงานกับทุกฝ่ายที่เกี่ยวข้องด้วยการรักษาสัมพันธภาพในการปฏิบัติงาน |